Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: megváltoztatása pedig — a 26/1993. (IV. 29.) AB határozatban foglaltak alapján — alkotmányosan nem megengedett. A biztosítási elemnek a vitatott rendelkezésbeli „alulértékelése” miatt megszűnik a rá vonatkozó objektív alkotmányos tulajdonvédelem. A tulajdonvédelem alkotmányos elvének ugyanis — a 43/1995. (VI. 30.) AB határozat
Paragraph Index: 1637

4. A Kvtv. 109. § (2) bekezdése az indítványozók szerint „önállóan” is sérti a jogbiztonság alkotmányos elvét. A Kvtv. 109. § (2) bekezdése a következő (7) bekezdéssel 1999/118. szám egészítette ki a Tny. 62. §-át és az eredeti (7)—(8) bekezdések jelölését (8)-(9) bekezdésre változtatta: „(7) Az Országgyűlés felhatalmazza a Kormányt, hogy az (5) bekezdés rendelkezéseitől eltérően a tényleges, illetőleg a várható makrogazdasági folyamatok és adatok ismeretében — a (2) bekezdésben meghatározott emelésen túlmenően — a szükséges feltételek megléte esetén további kiegészítő intézkedéseket tegyen.” Az indítványozók szerint ez a rendelkezés nem felel meg annak a jogbiztonsági követelménynek, mely szerint a jog egészének, egyes részterületeinek és egyes szabályainak is világosaknak, egyértelműeknek és következeteseknek kell lenniük. A Tny. 62. §-ának új (7) bekezdésében alkalmazott fogalmak: „makrogazdasági folyamatok és adatok”, „kiegészítő intézkedések” jogilag értelmezhetetlenek. Az új (7) bekezdés kategóriái a Tny. 62. §-ának változatlanul hagyott szabályaihoz sem illeszkednek, ezért kiszámíthatatlanságot és jogbizonytalanságot rejtenek magukban. A Tny.-nek ez az új rendelkezése több indítványozó szerint sérti az Alkotmány 8. § (2) bekezdését is. A társadalombiztosítási nyugellátás alkotóeleme annak a szociális biztonságnak, amelyet az Alkotmány 70/E. §-a alapjogi védelemben részesít. A nyugdíjemelés szabályozása tehát törvényhozási útra fenntartott tárgykör, amelyben a Kormánynak semmilyen felhatalmazás nem adható. A Tny.

Source: https://magyarkozlony.hu/hivatalos-lapok/5b22e3113a889e574eb21a43c906618e4286f2be/dokumentumok/9ee8d162b16e80cd11dbe8b776dc1de33d07245a/letoltes